**НАЦИОНАЛНА ИМПРЕСАРСКА МРЕЖА ООД**

 До: г-н Пламен Грозданов

 Изпълнителен директор на

 сдружение „Съюз Произведено в България”

**Предложение за подкрепа**

Уважаеми господин Грозданов,

На 25 февруари, сряда, от 19 часа в Зала 1 на НДК ще се състои благотворителен концерт под мотото "Артисти подкрепят артисти" за подпомагане завършването на новия спектакъл в репертоара на ансамбъл "Българе" - "Осмото чудо", посветен на богатството на българския фолклор. Инициативата е съвместен проект на Националния дворец на културата и Национална импресарска мрежа "Българе".

В над двучасовия концерт ще вземат участие Веселин Маринов, Тони Димитрова, квартет "Интро", триото български тенори "Уникалните гласове", трио "Сопрано", рок група "Рока Рола", певицата Цветелина, хумористите Димитър Туджаров-Шкумбата, Влади Въргала, Тодор Колев 2 с оркестър „Каручка” и Звезделин Минков, дуото Крис и Велин и разбира се, НФА "Българе". За първи път пред широката публика танцьорите от ансамбъла ще покажат и фрагменти от предстоящия ни спектакъл "Осмото чудо". Билетите са на цени от 20 и 50 лева.

Като доказан наш приятел и почитател на изкуството на "Българе", очакваме да подкрепите инициативата, закупувайки билети за концерта като подарък за свои бизнес партньори или служители. Освен това концертът е подходящ за реклама на фирмата Ви, тъй като ще бъде посетен от над 4000 души и голяма част от елита на София. При закупуване на билети или при дарение на стойност от 1000 лева, предлагаме възможност за реклама чрез предоставен от Вас транспарант с логото на фирмата Ви, видео клип, който ще се излъчва на три екрана, публична благодарност от Христо Димитров след края на концерта и възможност за поставяне на Ваши рекламни флаери на седалките в залата.

Разчитаме на подкрепата Ви за завършването на четвъртия ни спектакъл "Осмото чудо" и очакваме в най-близко време Вашия отговор.

***За заявки и дарения*:** с уважение:

Цвети Шопова - управител на Христо Димитров -

Национална импресарска мрежа създател и продуцент

и арт директор на НФА "Българе" на НФА „Българе”

тел. 0888 565 900